Ada Norna

Ada Astrid Norna (sukunimi vuoteen 1922 Bärlund; 26. lokakuuta 1896 Tampere – 1. tammikuuta 1976) oli suomalainen filosofian maisteri ja toimittaja. Nornan vanhemmat olivat kirjakauppias Heikki Theodor Bärlund ja Alina Emilia Frestadius. Norna pääsi ylioppilaaksi 1918 ja valmistui filosofian kandidaatiksi 1922 ja maisteriksi 1923. Hän oli Uuden Suomen ulkomaankirjeenvaihtajana Berliinissä vuodesta 1923 aina vuoteen 1946 saakka. Norna toimi 1920-luvulta alkaen myös Aamulehden, IKL:n Ajan Suunnan, Suomen Kuvalehden ja Rintamamies-lehden Berliinin kirjeenvaihtajana. Ada Norna toimi 1920-luvulla myös näyttelijänä, lausujana ja näytelmien suomentajana. Hän opiskeli tällöin kolmen vuoden ajan Berliinissä teatteritaidetta Max Reinhardtin johdolla.Einari Rinteen lahjanäytäntö, Aamulehti, 27.10.1926, nro 288, s. 6, Kansalliskirjaston digitaaliset aineistotUusi tyyppi teatterimaailmassamme, Helsingin Sanomat, 04.01.1927, nro 3, s. 6, Kansalliskirjaston digitaaliset aineistot Hän toimi vuodesta 1923 Suomen Työväen Näyttämöiden Liiton asiamiehenä Saksassa ja hankki sieltä Suomeen uutuusnäytelmiä.Työväen näyttämötaide : Suomen työväen näyttämöiden liiton äänenkannattaja, 01.03.1930, nro 5-6, s. 6, Kansalliskirjaston digitaaliset aineistot Kansallissosialismiin myönteisesti suhtautuneella Ada Nornalla oli 1930-luvulla hyvät suhteet Joseph Goebbelsin johtamaan Saksan viralliseen propagandakoneistoon ja ne auttoivat häntä kirjeenvaihtajan työssä muun muassa avaamalla pääsyn erilaisiin virallisiin tilaisuuksiin. Sotien aikana Nornan Berliinin kotitalo tuhoutui pommituksessa ja hän joutui muuttamaan Berliinin eteläpuolella sijainneelle Dahlemin esikaupunkialueelle. Kun Saksan ja Suomen viralliset suhteet katkesivat syksyllä 1944 Norna saattoi jäädä Berliiniin koska hän toimi myös ruotsalaisen Stockholms-Tidningen-lehden kirjeenvaihtajana. Keväällä 1945 hän teki vielä kolme automatkaa rintamalle muun muassa Berliinin keskustaan kunnes sotatoimet tekivät liikkumisen mahdottomaksi. Neuvostojoukot saapuivat Dahlemiin 26. huhtikuuta 1945. Norna joutui kuulusteluihin mutta muuten häntä kohdeltiin asiallisesti. Suomalaisnainen todisti Berliinin luhistumista 1945 – ”Sisään tuli neljä venäläistä”, Ilta-Sanomat 2.5.2015 Sotien jälkeen Norna asui Milanossa toimien vapaana toimittajana. Hän avusti tällöin Aamulehteä, Suomen Kuvalehteä ja Maaseudun Tulevaisuutta. Viimeiset vuotensa Norna asui Oulussa. Norna suomensi myös kirjoja ja näytelmiä. == Teoksia == * Kun venäläiset tulivat Berliiniin : päiväkirjan lehtisiä Hitler-Saksan viime ajoilta. WSOY 1946 (perustui Nornan omiin päiväkirjamuistiinpanoihin) == Suomennoksia == * Gabriel Scott : Lähde, eli, Kirje Markus kalastajasta. Otava 1924 (alkuteos Kilden, eller Brevet om fiskeren Markus) * Wilhelm Schäfer : Intohimojen kronikka : Karl Staufferin elämänvaiheet. Otava 1927 Näytelmiä ja kuunnelmia: * Ajanmukainen aviovaimo (Viisas aviovaimo) : 3-näytöksinen huvinäytelmä, kirj. W. S. Maugham. * Armahdus : 3-näytöksinen näytelmä, kirj. Karl Maria Finkelnburg. * Avioliitot solmitaan taivaassa : 4-näytöksinen moderni huvinäytelmä, kirj. Valter Hasenclewer. * Hei, laulu rakkaudelle : huvinäytelmä, kirj. Klabund. * Hei vaan, me elämme : alkunäytös ja viisi näytöstä, kirj. Ernst Toller. * Hinkemann : 4-näytöksinen murhenäytelmä, kirj. Ernst Toller. * Houkutuslintuja (Bulvaani) : 3-näytöksinen huvinäytelmä, kirj. Russl. G. Medkraft ja Norma Mitchell. * Hänen miehensä : 3-näytöksinen huvinäytelmä, kirj. Paul Géraldy. * Isänmaanystävä (Patriootti) : 5-näytöksinen näytelmä, kirj. Alfred Neumann. * Jan ihmeellinen : 5-näytöksinen rehevä huvinäytelmä, kirj. Friedrich Kayssler. * Jumalan narri : groteski murhenäytelmä kahdeksassa kuvaelmassa, kirj. H. W. Philipp. * Kentauri : 5-näytöksinen huvinäytelmä, kirj. Georg Kaiser. * Koralli : 5-näytöksinen näytelmä, kirj. Georg Kaiser. * Kreivitär kaipaa rakkautta : 3-näytöksinen näytelmä, kirj. Klabund. * Kuka itkee Juckenackia eli Kuolleista noussut : 3-näytöksinen tragikomedia, kirj. Hans J. Rehfisch. * Lemmenliemet : huvinäytelmä, kirj. Julius Berstl. * Liekki : 3-näytöksinen näytelmä, kirj. Hans Müller. * Liitupiiri : 4-näytöksinen kiinalainen näytelmä, kirj. Klabund. * Mainoskilpailua : huvinäytelmä, esinäytös ja 3 näytöstä, kirj. Julius Berstl. * Mustasukkaisuus : 3-näytöksinen näytelmä, kirj. Louis Verneuil. * Neiti kirkonrotta (Köyhä kuin kirkonrotta) : 3-näytöksinen huvinäytelmä, kirj. Ladislaus Fodorts. * Noita eli Miltonin salaisuus : 4-näytöksinen jännitysnäytelmä; kirj. Edgar Wallace. * Nylkyri-Hannes : 4-näytöksinen näytelmä, kirj. Carl Zuckmayer. * Oopperapalo : 3-näytöksinen näytelmä, kirj. Georg Kaiser. * Parempi herra : komedia, kirj. Valter Hasenclewer. * Ristiltä riisuminen : 5-näytöksinen näytelmä, kirj. Ekm Welk. * Räätäli Wibbel : 5-näytöksinen huvinäytelmä, kirj. Hans Müller-Schlösser. * Saatana (Herra Lamberthier) : 3 näytöstä, kirj. Louis Verneuil. * Se kolmas : 3-näytöksinen kuunnelma, kirj. Louis Verneuil. * Sirkus Knie (Sirkustyttö): 4-näytöksinen sirkusnäytelmä, kirj. Carl Zuckmayer. * Veronika : neljä näytöstä arkielämää, kirj. Hans Müller. * Viimeinen rakkaus : 7-kuvaelmainen näytelmä, kirj. Ossip Dymow. * Volpone : 3-näytöksinen komedia; Ben Johnsonin mukaan kirj. Stefan Zweig, suom. Ada Norna, runot suom. Huugo Jalkanen. == Lähteet == * Suomen kirjailijat-tietokanta * Aikalaiskirja 1934 (Projekt Runeberg) * Esko Paukkala: Kronikka Paukkalan suvun vaiheista (pdf-dokumentti), Ada Nornasta s. 12 ===Viitteet=== == Aiheesta muualla == * Luettelo Ada Nornan kirjoittamista lehtiartikkeleista Luokka:Suomalaiset toimittajat Luokka:Suomentajat Luokka:Vuonna 1896 syntyneet Luokka:Vuonna 1976 kuolleet Luokka:Ulkomaankirjeenvaihtajat Luokka:Suomalaiset kansallissosialistit